钦定古今图书集成/明伦汇编/交谊典/第072卷 > 《送史处士归滏阳别业序》前人
## 钦定古今图书集成/明伦汇编/交谊典/第072卷 > 《送史处士归滏阳别业序》前人

初史侯至自帝丘，仆方酾酒于蒋氏之馆，揖让堂下，
由东阶升。于是一酌而宾礼举，再酌而交态接，三酌
而威仪幡幡，深衷毕见。醉里投分，客中忘形。吾固知
握手难常，嘉会可惜。其聚也，言不浃日而意气感；其
散也，兴未及尽而离忧至。则临觞徙倚，孰能不以之
黯然？穷阴欲腊，漳滏冰厚，班马连嘶，归云无色。非《诗》
何以见离群者之志？